b"\n_START_ARTICLE_\nLa Caseta de Buscatells\n_START_SECTION_\nArquitectura\n_START_PARAGRAPH_\nMasia de planta rectangular, composta per dues plantes; presenta dues parts ben diferenciades: per una banda, el cos antic, on s'observa un predomini d'obertures adovellades, de llinda monol\xc3\xadtica amb muntants de pedra. En aquest primer cos, s'observa un predomini de la pedra, a base de carreus i fragments irregulars. Mentre que per l'altra, el cos nou, poblat d'obertures simples sense cap element a destacar, i est\xc3\xa0 compost seguint la modalitat d'obra vista, a base de rajols. En el coronament de la fa\xc3\xa7ana, destaca el rellotge de sol bicrom\xc3\xa0tic \xe2\x80\x93 blau i groc- i la teulada es tracta d'una coberta de vessants a laterals.\n_START_SECTION_\nHist\xc3\xb2ria\n_START_PARAGRAPH_\nAntigament se'n deia la caseta d'en Vidal per ser una masoveria del Mas Vidal de Fogars. Era domini directe de Maria Francesca Soms Sala i Alemany. Aquesta casa, tot i que es troba en la l\xc3\xadnia que separa Ma\xc3\xa7anet de la Selva de Fogars els m\xc3\xa9s antics la situaven al terme de Ma\xc3\xa7anet i actualment \xc3\xa9s propietat de la masia de Buscastells i agregada a la mateixa. Abans del 1669, n'eren propietaris en Joan Vidal i el seu fill Andreu. M\xc3\xa9s tard, ho va heret\xc3\xa0 Paula Castell\xc3\xb3 Vidal. Al 1700, n'era propietari en Francesc Barber Cayuro, casat amb Francesca Jelp\xc3\xad Castell\xc3\xad i Vidal. Aquests s'ho vengueren l'any 1701 a Francesc Buscastell. A partir d'aleshores anir\xc3\xa0 junt amb Can Buscastells. La filla Maria Buscastell l'heret\xc3\xa0 al 1732 i es va casar amb Josep Sabater, seguint les her\xc3\xa8ncies de la fam\xc3\xadlia Buscastell fins a mitjans dels anys vuitanta del segle passat, en qu\xc3\xa8 n'era propietari en Josep Maria Tusell i Vendrell. La caseta sempre ha estat una masoveria de les esmentades cases pairals i actualment \xc3\xa9s utilitzada com a segona resid\xc3\xa8ncia."